Sarunu procedūras “A korpusa rindu vadības sistēmas Q-Flow papildinājumu un integrāciju izstrāde” piemērošanas pamatojums

VSIA “Paula Stradiņa Klīniskās universitātes slimnīca” (turpmāk – Slimnīca) organizē iepirkumu par A korpusa būvniecības projekta ietvaros piegādātās rindu vadības sistēmas Q-Flow papildinājumu izstrādi un integrāciju ar citām Slimnīcas informācijas sistēmām.

Ņemot vērā, ka A korpusa rindu vadības sistēmas sākotnējā tehniskā specifikācija tika izstrādāta pirms 5 gadiem un kopš tā laika ir mainījušies Slimnīcas procesi, ir nepieciešams izstrādāt papildus biznesa prasības rindu vadības sistēmā, kas tiek piegādāta A korpusa projekta ietvaros. SIA “Connect IT” uzstāda un konfigurē rindu vadības sistēmu A korpusa būvniecības projekta ietvaros, ir izstrādājis papildinājumus Q-Flow sistēmai atbilstoši Slimnīcas prasībām, kā arī ir iesaistīts rindu sistēmas funkciju integrēšanā informācijas sistēmā “Ārsta birojs”.

Rindu vadības sistēmas Q-Flow izstrādātājs ir Q-Nomy inc., kas risinājuma ieviešanu un integrācijas izstrādes pakalpojumus nodrošina caur oficiāli reģistrētiem partneriem. Q-Nomy Inc. Latvijā ir tikai viens reģistrēts partneris - SIA “Connect IT”.